《和冯洁已节夜见过二首》
宋代·程公许

我生恨不际休嘉，浩荡忧思未有涯。
书剑伴人常作客，氍毹暖梦暂还家。
葭灰渐喜回阳律，麦陇时须润雪花。
休沐许宽书檄绕，静中较似日长些。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。